**OBRAZLOŽENJE POSEBNOG DIJELA PRVIH IZMJENA I DOPUNA PRORAČUNA GRADA NOVSKE ZA 2019. GODINU**

**1. Razdjel 004 UPRAVNI ODJEL ZA GOSPODARSTVO, POLJOPRIVREDU, KOMUNALNI SUSTAV I PROSTORNO UREĐENJE**

Prvim Izmjenama i dopunama Proračuna Grada Novske za 2019. godinu ukupna sredstva za ostvarenje programa Upravnog odjela za gospodarstvo, poljoprivredu, komunalni sustav i prostorno uređenje povećavaju se u iznosu od 2.391.715.00 kn (3,98 % u odnosu na planirano) i sada iznose 62.529.125,00 kn. Sredstva se realiziraju kroz 12 različitih programa koji su obuhvaćeni financijskim planom rashoda upravnog odjela, a koje provodi 15 službenika.

Ovim izmjenama događaju se promjene na sljedećim pozicijama, odnosno glavama:

**1.1. Glava 00401 UPRAVNI ODJEL ZA GOSPODARSTVO, POLJOPRIVREDU, KOMUNALNI SUSTAV I PROSTORNO UREĐENJE**

Sredstva planirana u iznosu od 60.137,410,00 kn smanjuju se za iznos od 188.892,00 kn, te sada iznose 59.948.518,00 kn.Ova promjena nastaje kroz sljedeći program:

**1.1.1. Program 1008 ORGANIZIRANJE I PROVOĐENJE ZAŠTITE I SPAŠAVANJA**

***1.1.1.1. Aktivnost 1008 A100001 Sufinanciranje rada VZG***

Sredstva za financiranje ove aktivnosti planirana u iznosu od 1.461.000,00 kn smanjuju se za 188.892,00 kn, te sada iznose 1.272.108,00 kn.

Osnivanjem Javne vatrogasne postrojbe Grada Novske profesionalna jezgra DVD-a Novska prijeći će u novoosnovanu Javnu vatrogasnu postrojbu, te će se temeljem toga smanjiti potreba za sufinanciranjem plaća djelatnika DVD-a Novska za iznos od 425.914,00 kn.Vatrogasnoj zajednici Grada Novske daje se kapitalna donacija u iznosu od 237.022,00 kn kojom će se platiti radovi na uređenju prostora za potrebe Javne vatrogasne postrojbe u zgradi DVD-a Novska u iznosu od 193.282,45 kn i trošak komunalnog doprinosa u postupku legalizacije zgrade DVD-a Novska u iznosu od 43.739,55 kn.

**1.2. Glava 00402 JAVNA VATROGASNA POSTROJBA GRADA NOVSKE**

Za potrebe novoosnovane Javne vatrogasne postrojbe Grada Novske, osiguravaju se sredstva u iznosu od 2.580.607,00 kn. Ova sredstva bit će utrošena kroz sljedeći program:

**1.2.1. Program 1008 ORGANIZIRANJE I PROVOĐENJE ZAŠTITE I SPAŠAVANJA**

***1.2.1.1. Aktivnost 1008 A100002 Redovna djelatnost JVP***

Kroz ovu aktivnost osiguravaju se sredstva za redovan rad novoosnovane Javne vatrogasne postrojbe Grada Novske u iznosu od 2.380.107,00 kn. Ovim sredstvima financira se stručno usavršavanje zaposlenih, uredski materijal, utrošak energenata, materijal i dijelovi za tekuće održavanje, komunalne usluge, najamnine, zdravstvene usluge, intelektualne usluge, naknade za rad tijela JVP, plaće, doprinosi za MIO, doprinos za zdravstvo, naknade troškova za zaposlene, naknade za prijevoz na posao i ostali nespomenuti troškovi.

***1.2.1.2. Kapitalni projekt 1008 K100001 Nabava opreme za JVP***

Kroz ovaj projekt osiguravaju se sredstva za nabavu opreme za održavanje i zaštitu, nabavu uredske opreme i namještaja, te nabavu automobila u ukupnom iznosu od 200.500,00 kn.